

**LOŠIMŲ PRIEŽIŪROS TARNYBOS**

**PRIE LIETUVOS RESPUBLIKOS FINANSŲ MINISTERIJOS DIREKTORIUS**

**ĮSAKYMAS**

**DĖL NUOTOLINIO LOŠIMO ĮRENGINIŲ REGISTRAVIMO TVARKOS APRAŠO PATVIRTINIMO**

2015 m. spalio 12 d. Nr. DI-610

Vilnius

Vadovaudamasis Lietuvos Respublikos azartinių lošimų įstatymo (2015 m. gegužės 21 d. įstatymo Nr. XII-1734 redakcija) 204 straipsnio 2 dalimi:

1. T v i r t i n u:

1.1. Nuotolinio lošimo įrenginių registravimo tvarkos aprašą (pridedama);

1.2. Nuotolinio lošimo įrenginių registravimo žurnalo formą (pridedama).

2. N u s t a t a u, kad šis įsakymas įsigalioja 2016 m. sausio 1 d.

Direktorius Virginijus Daukšys

PATVIRTINTA

Lošimų priežiūros tarnybos prie Lietuvos

Respublikos finansų ministerijos direktoriaus

2015 m. spalio 12 d. įsakymu Nr. DI-610

**NUOTOLINIO LOŠIMO ĮRENGINIŲ REGISTRAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Nuotolinio lošimo įrenginių registravimo tvarkos aprašas (toliau – Aprašas) reglamentuoja nuotolinio lošimo įrenginių registravimą Nuotolinio lošimo įrenginių registravimo žurnale (toliau – Žurnalas) ir duomenų tvarkymą jame.

2. Apraše vartojamos sąvokos atitinka sąvokas, vartojamas Lietuvos Respublikos azartinių lošimų įstatyme.

**II SKYRIUS  
NUOTOLINIO LOŠIMO ĮRENGINIŲ ŽURNALO PILDYMAS**

3. Nuotolinio lošimo įrenginiams pildomas elektroninės formos Žurnalas, kuris susideda iš šių dalių:

3.1. nuotolinio lošimo įrenginio gamintojas;

3.2. nuotolinio lošimo įrenginio IP adresas;

3.3. nuotolinio lošimo įrenginio buvimo vietos adresas;

3.4. nuotolinio lošimo įrenginyje įdiegto (-ų) lošimų rūšis (-ys);

3.5. nuotolinio lošimo įrenginio sertifikato, patvirtinančio, kad nuotolinio lošimo įrenginys atitinka Lietuvos Respublikos azartinių lošimų įstatymo ir Priežiūros tarnybos nustatytus reikalavimus, numeris, išdavimo data, jį išdavusios akredituotos įstaigos (laboratorijos) pavadinimas;

3.6. nuotolinio lošimo įrenginio specialaus tapatumo ženklo serija ir numeris;

3.7. nuotolinio lošimo įrenginį eksploatuojančios bendrovės duomenys (pavadinimas, teisinė forma, buveinės adresas, kodas);

3.8. įsakymo, kuriuo buvo leista eksploatuoti nuotolinio lošimo įrenginį, numeris, pasirašymo ir įsigaliojimo datos;

3.9. įsakymo, kuriuo buvo panaikintas leidimas eksploatuoti nuotolinio lošimo įrenginius, numeris, pasirašymo ir įsigaliojimo datos.

4. Žurnale įrašomi aktualūs duomenys Žurnalo pildymo metu.

5. Žurnalą pildo Lošimų priežiūros tarnybos prie Lietuvos Respublikos finansų ministerijos Lošimo įrenginių tipų tvirtinimo ir registro skyriaus tarnautojai ir darbuotojai, dirbantys pagal darbo sutartis (toliau – už duomenų tvarkymą Žurnale atsakingi darbuotojai).

**III SKYRIUS   
BAIGIAMOSIOS NUOSTATOS**

6. Jeigu Žurnale įrašyti duomenys neatitinka faktinių duomenų, už duomenų tvarkymą Žurnale atsakingi darbuotojai privalo nedelsdami ištaisyti klaidą.

7. Žurnalo duomenys atnaujinami per 1 darbo dieną nuo informacijos apie duomenų pasikeitimą gavimo dienos.

\_\_\_\_\_\_\_\_\_\_\_\_\_\_

PATVIRTINTA

Lošimų priežiūros tarnybos prie Lietuvos Respublikos finansų ministerijos direktoriaus

2015 m. spalio 12 d. įsakymu Nr. DI-610

**(Nuotolinio lošimo įrenginių registravimo žurnalo forma)**

**NUOTOLINIO LOŠIMO ĮRENGINIŲ REGISTRAVIMO ŽURNALAS**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nuotolinio lošimo įrenginio gamintojas** | **Nuotolinio lošimo įrenginio IP adresas** | **Nuotolinio lošimo įrenginio buvimo vietos adresas** | **Nuotolinio lošimo įrenginyje įdiegto lošimo rūšis** | **Nuotolinio lošimo įrenginio sertifikato** | | | **Nuotolinio lošimo įrenginio spec. tapatumo ženklo serija ir Nr.** | **Bendrovės duomenys (pavadinimas, teisinė forma, adresas, kodas)** | **Įsakymo, kuriuo leista eksploatuoti nuotolinio lošimo įrenginį** | | | **Įsakymo, kuriuo panaikintas leidimas eksploatuoti nuotolinio lošimo įrenginius** | | |
| **Nr.** | **Išdavimo data** | **Laboratorijos pav.** | **Nr.** | **Pasirašymo data** | **Įsigaliojimo data** | **Nr.** | **Pasirašymo data** | **Įsigaliojimo data** |
|  |  |  |  |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_